PLANINSKO DRUŠTVO CELJE MATICA                                                                       Celje,  10. 8. 2010

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

VOGELNI KAMEN NAD ANIŽO

BUCHSTEIN,  2224 m, 

V NEDELJO,  22. AVGUSTA 2010 

MEDTEM KO JUŽNE ALPE LOČI REKA DRAVA OD VISOKIH IN NIZKIH TUR, 

SI JE ŠTAJERSKA ANIŽA POSTLALA MED TURAMI IN SEVERNIMI APNIŠKIMI ALPAMI. 

BELI POTOKI IZPOD DACHSTEINA JO KREPČAJO Z LEVE, 

Z OSOJNIH REBER NIZKIH TUR PA SE NAPAJAJAJO NJENI DESNI PRITOKI. 

ZGODBA SE NEHA PRI ADMONTU, 

KJER SE JE ANIŽA ODLOČILA ZA PREBOJ SKOZI APNIŠKE ALPE, 

NATO PA V HIEFLAVU OSTRO ZAVILA PROTI SEVERU, DA BI ČIMPREJ DOSEGLA DONAVO. 

GOROVJE IMENUJEMO ZATO ANIŠKE ALPE, PA TUDI GESÄUSE ALI PO DOMAČE XSEIS 

ZARADI BUČANJA REKE, KI IZ SOTESKE ODMEVA DO NAJVIŠJIH VRHOV. 

PREDPISI NARODNEGA PARKA ŠČITIJO DANES TO PODROČJE PRED ŠKODLJIVIMI POSEGI. 

SEVERNO OD ANIŽE JE PO PREBOJU OSTALA OGROMNA GMOTA VELIKEGA BUCHSTEINA. 

SKUPAJ Z GLAVNIM VRHOM KRASI NJEGOVO KRONO ŠE POL DUCATA DRAGULJEV, 

KI OBJEMAJO OKOLI 4 km2 VELIKO IN IZ DOLINE NEVIDNO VRŠNO PLANOTO. 

VABIMO VAS, DA SE Z BREGA ANIŽE POVZPNEMO NA TA RAZGLEDNI VOGELNI KAMEN. 

Z NAROČENIM AVTOBUSOM SE OB PETIH ZJUTRAJ, 5:00, 

ODPRAVIMO S POSTAJALIŠČA PRI NOVEM GRADBIŠČU OB LJUBLJANSKI CESTI V CELJU. 

NA HUDINJI ZAVIJEMO NA AVTOMOBILSKO CESTO V SMERI MEJNEGA PREHODA ŠENTILJ. 

KO SMO SKOZI OBA DOLGA PREDORA POD NEMŠKIM GRADCEM IN GLINŠKO PLANINO, 

ZAPUSTIMO PYHRNSKO AVTOMOBILSKO CESTO V TRABOCHU. 

ČEZ ŽELEZNI PRELAZ PRÄBICHL, 1227 m, SE PREKOBALIMO V EISENERZ, 736 m, 

ODKODER TEČETA VODA IN ŽELEZOVA RUDA V HIEFLAU, 503 m, OB REKI ANIŽI. 

PO NEKAJ KILOMETRIH PROTI TOKU SKLENEMO JUTRANJO VOŽNJO 

V SOTESKI NA NJENEM LEVEM BREGU V KRAJU GSTATTERBODEN, 578 m. 

IZ RAUCHBODNA, 580 m, KI SVOJE IME DOLGUJE KADEČIM OGLARSKIM KOPAM, 

ZAVIJE POT 641 VKREBER IN KAR NEKAJKRAT SEKAMO GOZDNO CESTO, 

PREDEN SE ZA HIP ODDAHNEMO PRED LOVSKO KOČO NA SEDLU BRUCKSATTEL, 1117 m. 

V SKLADANICI OB POTI 

JE ZA NAJHITREJŠE MORDA OSTALO ŠE KAJ DRV ZA NOVO KOČO BUCHSTEINHAUS, 1546 m, 

KI SO JO ODPRLI LETOS NA MESTU TRHLE BRUNARICE AVSTRIJSKIH LJUBITELJEV NARAVE. 

PO MALICI NA RAZGLEDNI TERASI PRED KOČO KRENEMO SPET NAVKREBER. 

SKUPNA POT SE VIŠE GORI RAZVEJI IN PONUJA TRI OZNAČENE SMERI ZA VZPON NA VRH. 

IZBEREMO TISTO PO 400 m DOLGI POLICI V JUŽNI STENI, SÜDWANDBANDKLETTERSTEIG, 

KI PO 5 urah IN POL PRIPELJE Z BREGA ANIŽE NA GROßER BUCHSTEIN, 2224 m. 

Z VRHA SESTOPIMO PO OBIČAJNI POTI, NORMALWEG, KI PELJE PO ZAHODNEM ŽLEBU, 

A VRH STENE SI LAHKO ŠE PREMISLIMO 

IN ZAVIJEMO V MALCE BOLJ PIČLO VAROVANO SMER WENGER WEG PO ZAHODNI STENI. 

POTI SE POD STENO BUCHSTEINA SNIDEJO 

IN PO POLDRUGI URI SMO SPET PRED PLANINSKIM DOMOM BUCHSTEINHAUS, 1546 m, 

ODKODER HODIMO PO POTI 641 ŠE PRIBLIŽNO TAKO DOLGO V GSTATTERBODEN, 578 m. 

IZ BLIŽNJEGA ADMONTA, 640 m, SI ČEZ ŽEBLJARSKO SEDLO, 1107 m, 

SKRAJŠAMO VOŽNJO NA PYHRNSKO AVTOMOBILSKO CESTO V TREBNJEM, TRIEBEN, 697 m.

NATO SE PO ISTIH CESTAH VRNEMO V CELJE DO 23. ure. 

S SEBOJ VZEMIMO OPREMO ZA SAMOVAROVANJE IN ČELADO. MOŽNA IZPOSOJA V KOČI! 

PRIJAVIMO SE V DRUŠTVENI PISARNI, PRISPEVEK ZA PREVOZ PA ZNAŠA 28,00 evrov. 

                                                          DOBER DAN ONSTRAN ANIŽE!                               Tone Primožič

